stanford-oval/wikipedia huggingface dataset:
נצח ישראל

ערך זה עוסק בביטוי שמבטא את נצחיותו של עם ישראל ובהקשרים מסוימים גם את נצחיותה של מסורת ישראל. אם התכוונתם למשמעות אחרת, ראו .
נֵצַח יִשְׂרָאֵל (לעיתים במלואו: נֵצַח יִשְׂרָאֵל לֹא יְשַׁקֵּר) הוא ביטוי שמבטא את נצחיותו של עם ישראל ובהקשרים מסוימים גם את נצחיותה של מסורת ישראל. בשימושו הפופולרי, מביע הביטוי תקווה בגאולה ובניצחון עם ישראל על אויביו.
מקור

מקור הביטוי הוא מהפסוק "וְגַם נֵצַח יִשְׂרָאֵל, לֹא יְשַׁקֵּר וְלֹא יִנָּחֵם" שנאמר על ידי שמואל הנביא לשאול המלך, במסגרת תוכחתו על כך שהחרים את רכושם של בני עמלק ולא השמידו כליל. כעונש על מחדל זה אומר שמואל לשאול: "קָרַע ה' אֶת-מַמְלְכוּת יִשְׂרָאֵל מֵעָלֶיךָ, הַיּוֹם; וּנְתָנָהּ, לְרֵעֲךָ הַטּוֹב מִמֶּךָּ. וְגַם נֵצַח יִשְׂרָאֵל, לֹא יְשַׁקֵּר וְלֹא יִנָּחֵם" (ספר שמואל א', פרק טו' פסוקים כח–כט).
במסורת ובתרבות

ב"מדרש תהילים" (או בשמו השני: "מדרש שוחר טוב") נעשה שימוש בביטוי הן לגבי המחילה שמוחל אלוהים לעם ישראל בגמר הימים הנוראים והן לגבי הניצחון של היהודים על "אומות העכו"ם" - הגויים: ”כל ישראל באין ומתעניין ביום הכפורים, לובשים לבנים ומתעטפים לבנים. עבר יום הכפורים, ואין אדם יודע למי נמחל. כיון שהגיע יום הראשון של חג (סוכות) וכל ישראל יוצאין קטנים וגדולים וטועניין לולביהן בידם, מיד הכל יודעין שנצחו ישראל בדין ונמחלו עוונותם והם יודעין שנצחו. שנאמר (שמואל-א טו, כט) וגם נצח ישראל לא ישקר. והוא שדוד אומר לישראל, קיימתם מצות לולב שנקרא נעים. שנאמר, נעימות בימינך נצח. הרי את מבושר שנצחת לאומות העכו"ם (שנקרא נצח), שנאמר, וגם נצח ישראל.”
המהר"ל מפראג כתב ספר בשם "נצח ישראל" שעוסק בהיסטוריה של עם ישראל, בגלות ובגאולה, מתוך תפיסתו הפילוסופית הייחודית של המהר"ל.
מחתרת ניל"י - בראשי תיבות: "נצח ישראל לא ישקר". ארגון שהוקם בשנת 1915 ופעל ביישוב העברי בארץ ישראל בשנות מלחמת העולם הראשונה על מנת לסייע לבריטים לכבוש את הארץ מידי הטורקים.
השיר "נצח ישראל לא ישקר", חובר בידי דן אלמגור (מילים) ויאיר רוזנבלום (לחן) והושר בידי רותי נבון.
ישיבת נצח ישראל שהוקמה על ידי הרב ישראל זאב גוסטמן לאחר השואה.
ראו גם

עם ישראל חי
הערות שוליים

↑  ספר שמואל א', ט"ו כ"ט.
↑  וכנראה גם על כך שתפס את אגג מלך עמלק חי ולא הרגו.
ערך זה הוא קצרמרבנושא יהדות. אתם מוזמנים לתרום לוויקיפדיה ו.
גרפיטי "נצח ישראל" להנצחת טבח שבעה באוקטובר וענבר היימן ז"ל (Free Pink)
אליעזר מנסבך

אליעזר מנסבך על האונייה בדרכו לעלות ארצה, כותב למשפחתו שנותרה בגרמניה, 1933
מנסבך (עומד מאחור שני מימין) במשלחת רופאי השיניים מארץ-ישראל לקונגרס העולמי של רופאי השיניים בווינה, 1935
אליעזר-חיים (ארווין) מנסבך (30 ביוני 1902 – 27 במרץ 1948) היה פעיל ציוני וחבר ההגנה, ממייסדי חולון, רופא שיניים במקצועו וצלם חובב, היה רופא השיניים הארצי בהסתדרות רופאי השיניים ביישוב.
שנותיו בגרמניה

מנסבך נולד בקרלסרוהה, גרמניה, בנם של זלמה ומשה (מוריץ). האב משה היה רופא שיניים. הבן אליעזר (ארווין) היה חבר ומדריך בתנועת הנוער הציוני בלאו וייס, וצלם חובב מוכשר שתיעד במצלמת הרוליפלקס שלו את טיולי התנועה. בני קבוצתו עלו לארץ ישראל ב-1923 והקימו את קיבוץ בית זרע. מנסבך נשאר בגרמניה, החל בלימודי אמנות אך לאחר שנה עבר ללמוד רפואת שיניים בפרייבורג, בון וברלין. בתקופת לימודיו הכיר את אשתו מרגוט, הם נישאו ב-1928, ונולדו בנותיהם דבורה ושושנה.
לאחר לימודיו עבד חמש שנים כרופא שיניים וכמנהל במרפאת השיניים במפעלי קרופ, יצרני הענק של פלדה ותחמושת באסן. בשנותיו באסן עמד בראש ההסתדרות הציונית בעיר, ביתו שימש מרכז לפעילות ציונית ענפה ומקום מפגש לשליחים שהגיעו מארץ-ישראל. במשרתו הניהולית במרפאת השיניים בקרופ רכש ניסיון רב בניהול שירות בריאות ציבורי. באווירת הנאציזם הגואה בתקופה זו, מינויו של מנסבך היהודי למשרה בכירה עורר תרעומת מצד עמיתיו לעבודה, שהובילה לכרסום מתמשך בתפקידו ולהחלטתו לעזוב את גרמניה.
בארץ ישראל

מנסבך עלה לארץ-ישראל במרץ 1933 לבדו בשל נסיבות בירוקרטיות. אשתו, בנותיו וחמותו עלו לקראת סוף השנה. בתקופתו הראשונה בארץ סייר במקומות רבים ותיעד אותם בצילומיו. בין השאר ביקר בתל אביב, בירושלים ובכרמל, בבית לחם ובשכם. את הצילומים מדרכו לארץ ומסיוריו בה ערך באלבום, שכותרתו: "לך לך אל הארץ אשר אראך מארצך וממולדתך ומבית אביך". בהמשך הכין אלבומים נוספים מצילומיו, להם קרא "תתרגל" ו"אם תרצו אין זו אגדה".
המשפחה התגוררה במשך שנתיים ברחוב גרוזנברג בתל אביב. בתקופה זו עבד מנסבך במקצועו במרפאת שיניים ברחוב מזא"ה.
ב-1935 הצטרף למתיישבי "מפעל השיכון בדרום ליד מקוה ישראל" כפי שכונה המיזם בפרסומי התקופה. מנסבך השתתף בהגרלת 200 הבתים הראשונים ביישוב החדש, קריית עבודה, לימים שכונה בחולון. בניית היישוב על ידי פועלים יהודים נמשכה גם תחת אש בתקופת מאורעות תרצ"ו-תרצ"ט. מנסבך תיעד בצילומיו את עבודות הבנייה. בתקופה זו גם הצטרף להגנה והשתתף בכוח השמירה של היישוב. ביתו נבנה ברחוב ביאליק בעיר. הבית כלל את מרפאת השיניים בה עבדו אליעזר ומרגוט.
מנסבך השתתף בבניית המערך הרפואי של חולון וכן כיהן כיושב ראש המחלקה הטכנית במועצת היישוב. ב-1946 היה חבר בוועדה לעיצוב סמל העיר חולון, יחד עם אליהו לוסטיג (רונן) ועוזיאל שולדינגר (שלו). בסמל נכלל עץ שקמה שעוצב על פי צילום שצילם מנסבך בחולות חולון.
מנסבך היה רופא השיניים הראשי של הסתדרות רופאי השיניים, במסגרתה עסק בפיתוח רפואת השיניים הסוציאלית, המתבססת על רפואה מונעת וביטוח בריאות. בשנת 1935 נסע עם קבוצת רופאים מארץ ישראל לקונגרס עולמי של רופאי שיניים בווינה. חקר את העששת ואת הקשר בין מחלות הפה והלסת לבריאות הכללית. ניהל את מרפאת השיניים של קופת חולים כללית בתל אביב. עסק גם בייעוץ וטיפול שיניים בבתי ספר בתל אביב וירושלים, ובקליטת רופאי שיניים עולים וסידורם במקומות עבודה בארץ.
מנסבך ביקר את הוריו במהלך נסיעתו ב-1935 לקונגרס בווינה. הוריו ביקרו בארץ ב-1934 וב-1936. למרות ניסיונות שכנוע החליטו ההורים לשוב לגרמניה, האב לא רצה לנטוש את מטופליו במרפאת השיניים המשגשגת שלו. בהמשך גורשו למחנה ריכוז בצרפת, ואחד המטופלים של האב השתלט על ביתם. האם זלמה נפטרה במחנה. לאחר מלחמת העולם השנייה הצליח אליעזר לרכוש סרטיפיקט לעלייה ארצה עבור אביו באמצעות כספי פרס שקיבל עבור מחקר שעשה בתחום בריאות הלסת, והאב הגיע ארצה באונייה שמפוליון בסוף שנת 1946.
במלחמת העצמאות הקים מנסבך מרפאת שיניים ניידת עבור החיילים בדרום. בתו דבורה התגייסה לפלמ"ח ב-1947. אביה כתב לה: ”כל מקום מסוכן, אבל החיים הם כל- כך גדולים ויקרים שאני חי אותם במלואם. היו לי כמה תקופות בחיים שדמו לזו של עכשיו, אבל זו היא הגדולה ביותר, כי זוהי שעת הולדתו של עמנו”.
בערב פורים תש"ח, בעת שעבד בחדר העבודה בביתו, פגע בו קליע שנורה מכיוון השכונה הערבית הסמוכה א-ריש. הוא הוחש על ידי הרופא המקומי, ד"ר היינץ כהן, לבית החולים בילינסון, שם נפטר לאחר יממה.
בנותיו היו לחברות בקיבוצים, שושנה בכברי ודבורה בנתיב הל"ה.
מורשתו

ביום השלושים למותו נקראה על שמו מרפאת השיניים בתל השומר.
מרפאת "מנסבך" של שרותי בריאות כללית ברחוב בילינסון בחולון נקראה על שמו.
המוזיאון לתולדות חולון הציג בשנת 2015 את התערוכה "לך לך", המבוססת על אלבומי הצילום של מנסבך, לכבוד שנת ה-85 לחולון. בתיאור התערוכה נאמר:
הצילומים, מצטיינים ברוחב אופק צילומי ונושאי, באיכות, ביופי, בחדות ובבהירות. מורגש בהן העניין הרב שלו במתרחש, הסקרנות וההיקסמות שלו ממראות, מתופעות, מאנשים ומהווייתם. התצלומים משדרים אווירה, בנייה של היישוב היהודי, עשייה ציונית, התלהבות מהיצירה, אנושיות. נושאי הצילום עוסקים במשפחה, בבית בתל-אביב ובקריית עבודה, באתרים שונים ברחבי הארץ, באורח החיים, בטקסי החגים, בתושבים הערבים ובסביבתם ועוד...לכבוד שנת ה-85 להקמת חולון ראינו לנכון להציג את צילומיו של ד"ר מנסבך, כהערכה הן לאישיותו והן לצילומיו האיכותיים ורחבי-היריעה.
שער אלבום צילומיו של מנסבך מטיולי התנועה בלאו וייס בגרמניה בשנים 1919–1920
שער אלבום צילומי ארץ ישראל שצילם מנסבך בסיוריו ב-1933
קולאז' המתעד את המאבק הבירוקרטי להעלאת משפחתו ארצה, 1933
מנסבך עם משפחתו בביקור אצל משפחת אחותו, ד"ר אליס והנס ריזנפלד, ברחובות, 1933
מרפאת השיניים ברחוב מזא"ה בתל אביב, 1934
עבודות הבנייה הנמשכות של קריית עבודה, בתקופת המאורעות 1936
מרפאת מנסבך בחולון
עונת 2023/2024 בפרמייר ליג

| --- | --- |

 תקופת התחרות:  11 באוגוסט 2023 – 19 במאי 2024 (283 ימים)
 מספר משתתפות:  20
 הזוכה:  מנצ'סטר סיטי
 מספר משחקים:  380
 מספר שערים:  1246 (3.28 בממוצע למשחק)
 מספר צופים:  14,661,755 (38,584 בממוצע למשחק)
 מלך השערים:  נורווגיה ארלינג האלנד (27 שערים)
 → 2022/20232024/2025 ←
עונת 2023/2024 בפרמייר ליג הייתה העונה ה-32 בפרמייר ליג, והעונה ה-125 של הכדורגל האנגלי בסך הכל. העונה החלה ב-11 באוגוסט 2023 והסתיימה ב-19 במאי 2024.
מנצ'סטר סיטי זכתה באליפות העשירית בתולדותיה והרביעית ברציפות.
בסיום העונה לוטון טאון, ברנלי ושפילד יונייטד ירדו לצ'מפיונשיפ.
ארלינג האלנד ממנצ'סטר סיטי זכה בתואר מלך השערים עם 27 כיבושים, אולי ווטקינס מאסטון וילה זכה בתואר מלך הבישולים עם 13 בישולים ודויד ראיה מארסנל זכה בתואר כפפת הזהב לאחר ששמר על שער נקי 16 פעמים.
קבוצות

20 קבוצות השתתפו בעונה זו בפרמייר ליג, 17 מתוכן המשיכו בליגה מהעונה הקודמת, ו-3 קבוצות נוספות העפילו מהפוטבול ליג צ'מפיונשיפ: ברנלי, שחזרה לפריימרליג לאחר היעדרות של שנה, שפילד יונייטד שחזרה לפרמייר ליג לאחר היעדרות של שנתיים ולוטון טאון, שהעפילה לפרמייר ליג בפעם הראשונה בתולדותיה, וחזרה לליגה הבכירה לראשונה מאז 1992. ברנלי ושפילד יונייטד העפילו ישירות לאחר שסיימו במקומות הראשון והשני בהתאמה ולוטון טאון העפילה מהמקום השלישי הודות לניצחון על קובנטרי סיטי בגמר פלייאוף העלייה. הן החליפו את סאות'המפטון, לידס יונייטד ולסטר סיטי שירדו לצ'מפיונשיפ בסיום עונת 2022/2023.
קבוצות > אצטדיונים

| קבוצה | מיקום | אצטדיון | תכולה |
| --- | --- | --- | --- |
| אברטון | ליברפול | גודיסון פארק | 39,414 |
| אסטון וילה | ברמינגהאם | וילה פארק | 42,657 |
| ארסנל | לונדון | אצטדיון האמירויות | 60,704 |
| בורנמות' | בורנמות' | דין קורט | 11,307 |
| ברייטון אנד הוב אלביון | ברייטון | אצטדיון פאלמר | 31,876 |
| ברנטפורד | לונדון | האצטדיון הקהילתי | 17,250 |
| ברנלי | ברנלי | טרף מור | 21,944 |
| וולברהמפטון וונדררס | וולברהמפטון | אצטדיון מוליניו | 31,750 |
| וסטהאם יונייטד | לונדון | האצטדיון האולימפי | 62,500 |
| טוטנהאם הוטספר | לונדון | אצטדיון טוטנהאם הוטספר | 62,850 |
| לוטון טאון | לוטון | קנילוורת' רואד | 12,000 |
| ליברפול | ליברפול | אצטדיון אנפילד | 61,276 |
| מנצ'סטר יונייטד | מנצ'סטר | אולד טראפורד | 74,031 |
| מנצ'סטר סיטי | מנצ'סטר | אצטדיון סיטי אוף מנצ'סטר | 53,400 |
| נוטינגהאם פורסט | נוטינגהאם | סיטי גראונד | 30,404 |
| ניוקאסל יונייטד | ניוקאסל | סנט ג'יימס פארק | 52,257 |
| פולהאם | לונדון | קרייבן קוטג' | 24,500 |
| צ'לסי | לונדון | סטמפורד ברידג' | 40,343 |
| קריסטל פאלאס | לונדון | סלהרסט פארק | 25,486 |
| שפילד יונייטד | שפילד | בראמל ליין | 32,050 |
קבוצות > צוות ונותני חסות

| קבוצה | מאמן | קפטן | יצרנית תלבושת |
| --- | --- | --- | --- |
| אברטון | אנגליה שון דייץ' | אירלנד שיימוס קולמן | Hummel |
| אסטון וילה | ספרד אונאי אמרי | סקוטלנד ג'ון מקגין | קאפה |
| ארסנל | ספרד מיקל ארטטה | נורווגיה מרטין אודגור | אדידס |
| בורנמות' | ספרד אנדוני איראולה | ברזיל נטו | יומברו |
| ברייטון אנד הוב אלביון | איטליה רוברטו דה זרבי | אנגליה לואיס דאנק | נייקי |
| ברנטפורד | דנמרק תומאס פרנק | דנמרק כריסטיאן נורגארד | יומברו |
| ברנלי | בלגיה וינסנט קומפני | אנגליה ג'ק קורק | יומברו |
| וולברהמפטון וונדררס | אנגליה גארי אוניל | אנגליה מקס קילמן | קסטור |
| וסטהאם יונייטד | סקוטלנד דייוויד מויס | צרפת קורט זומה | יומברו |
| טוטנהאם הוטספר | אוסטרליה אנג'ה פוסטקוגלו | דרום קוריאה סון יונג מין | נייקי |
| לוטון טאון | ויילס רוב אדוארדס | ויילס טום לוקייר | יומברו |
| ליברפול | גרמניה יורגן קלופ | הולנד וירג'יל ואן דייק | נייקי |
| מנצ'סטר יונייטד | הולנד אריק טן האך | פורטוגל ברונו פרננדש | אדידס |
| מנצ'סטר סיטי | ספרד ז'וזפ גוארדיולה | אנגליה קייל ווקר | פומה |
| נוטינגהאם פורסט | פורטוגל נונו אספריטו סנטו | אנגליה ריאן ייטס | אדידס |
| ניוקאסל יונייטד | אנגליה אדי האו | אנגליה ג'מאל לאסלס | קסטור |
| פולהאם | פורטוגל מרקו סילבה | סקוטלנד טום קיירני | אדידס |
| צ'לסי | ארגנטינה מאוריסיו פוצ'טינו | אנגליה ריס ג'יימס | נייקי |
| קריסטל פאלאס | אוסטריה אוליבר גלסנר | אנגליה ג'ואל וורד | פומה |
| שפילד יונייטד | אנגליה כריס וילדר | אירלנד ג'ון איגן | אראה |
שינויי מאמנים

| קבוצה | מאמן יוצא | סיבה | תאריך | מיקום בטבלה | מאמן נכנס | תאריך |
| --- | --- | --- | --- | --- | --- | --- |
| צ'לסי | אנגליה פרנק למפארד | מאמן זמני | 28 במאי 2023 | טרום עונה | ארגנטינה מאוריסיו פוצ'טינו | 29 במאי 2023 |
| טוטנהאם הוטספר | אנגליה ריאן מייסון | מאמן זמני | 28 במאי 2023 | טרום עונה | אוסטרליה אנג'ה פוסטקוגלו | 6 ביוני 2023 |
| בורנמות' | אנגליה גארי אוניל | פוטר | 19 ביוני 2023 | טרום עונה | ספרד אנדוני איראולה | 19 ביוני 2023 |
| וולברהמפטון וונדררס | ספרד יולן לופטגי | הסכמה הדדית | 8 באוגוסט 2023 | טרום עונה | אנגליה גארי אוניל | 9 באוגוסט 2023 |
| שפילד יונייטד | אנגליה פול הקינגבוטום | פוטר | 5 בדצמבר 2023 | 20 | אנגליה כריס וילדר | 5 בדצמבר 2023 |
| נוטינגהאם פורסט | ויילס סטיב קופר | פוטר | 19 בדצמבר 2023 | 17 | פורטוגל נונו אספריטו סנטו | 20 בדצמבר 2023 |
| קריסטל פאלאס | אנגליה רוי הודג'סון | התפטר | 19 בפברואר 2024 | 16 | אוסטריה אוליבר גלסנר | 19 בפברואר 2024 |
טבלת הליגה

| מיקום | קבוצה | משחקים | ניצחונות | תיקו | הפסדים | שערים> זכות | שערים> חובה | שערים> הפרש | נקודות | הערות |
| --- | --- | --- | --- | --- | --- | --- | --- | --- | --- | --- |
| 1 | מנצ'סטר סיטי | 38 | 28 | 7 | 3 | 96 | 34 | 62+ | 91 | העפלה לשלב הליגה בליגת האלופות |
| 2 | ארסנל | 38 | 28 | 5 | 5 | 91 | 29 | 62+ | 89 | העפלה לשלב הליגה בליגת האלופות |
| 3 | ליברפול | 38 | 24 | 10 | 4 | 86 | 41 | 45+ | 82 | העפלה לשלב הליגה בליגת האלופות |
| 4 | אסטון וילה | 38 | 20 | 8 | 10 | 76 | 61 | 15+ | 68 | העפלה לשלב הליגה בליגת האלופות |
| 5 | טוטנהאם | 38 | 20 | 6 | 12 | 74 | 61 | 13+ | 66 | העפלה לשלב הליגה בליגה האירופית |
| 6 | צ'לסי | 38 | 18 | 9 | 11 | 77 | 63 | 14+ | 63 | העפלה לשלב הפלייאוף בקונפרנס ליג |
| 7 | ניוקאסל יונייטד | 38 | 18 | 6 | 14 | 85 | 62 | 23+ | 60 |  |
| 8 | מנצ'סטר יונייטד | 38 | 18 | 6 | 14 | 57 | 58 | 1– | 60 | העפלה לשלב הליגה בליגה האירופית |
| 9 | וסטהאם | 38 | 14 | 10 | 14 | 60 | 74 | 14– | 52 |  |
| 10 | קריסטל פאלאס | 38 | 13 | 10 | 15 | 57 | 58 | 1– | 49 |  |
| 11 | ברייטון | 38 | 12 | 12 | 14 | 55 | 62 | 7– | 48 |  |
| 12 | בורנמות' | 38 | 13 | 9 | 16 | 54 | 67 | 13– | 48 |  |
| 13 | פולהאם | 38 | 13 | 8 | 17 | 55 | 61 | 6– | 47 |  |
| 14 | וולבס | 38 | 13 | 7 | 18 | 50 | 65 | 15– | 46 |  |
| 15 | אברטון | 38 | 13 | 9 | 16 | 40 | 51 | 11– | 40 |  |
| 16 | ברנטפורד | 38 | 10 | 9 | 19 | 56 | 65 | 9– | 39 |  |
| 17 | נוטינגהאם פורסט | 38 | 9 | 9 | 20 | 49 | 67 | 18– | 32 |  |
| 18 | לוטון | 38 | 6 | 8 | 24 | 52 | 85 | 33– | 29 | ירידה לליגה השנייה |
| 19 | ברנלי | 38 | 5 | 9 | 24 | 41 | 78 | 37– | 24 | ירידה לליגה השנייה |
| 20 | שפילד יונייטד | 38 | 3 | 7 | 28 | 35 | 104 | 69– | 16 | ירידה לליגה השנייה |
↑  מנצ'סטר יונייטד העפילה לליגה האירופית בעקבות זכייתה בגביע האנגלי
↑  לאברטון הופחתו 8 נקודות בעקבות מעבר על חוקי הפייר פליי הפיננסי של הפרמייר ליג (בתחילה הופחתו לה 10 נקודות, לאחר ערעור הוחזרו לה 4 נקודות ובהמשך הופחתו לה 2 נקודות נוספות)
↑  לנוטינגהאם פורסט הופחתו 4 נקודות בעקבות מעבר על חוקי הפייר פליי הפיננסי של הפרמייר ליג
סטטיסטיקה > שערים

| מיקום | שחקן | קבוצה | שערים |
| --- | --- | --- | --- |
| 1 | נורווגיה ארלינג האלנד | מנצ'סטר סיטי | 27 |
| 2 | אנגליה קול פאלמר | צ'לסי | 22 |
| 3 | שוודיה אלכסנדר איסק | ניוקאסל יונייטד | 21 |
| 4 | אנגליה אולי ווטקינס | אסטון וילה | 19 |
| 4 | אנגליה דומיניק סולאנקה | בורנמות' | 19 |
| 4 | אנגליה פיל פודן | מנצ'סטר סיטי | 19 |
| 7 | מצרים מוחמד סלאח | ליברפול | 18 |
| 8 | קוריאה הדרומית סון יונג-מין | טוטנהאם הוטספר | 17 |
| 9 | אנגליה בוקאיו סאקה | ארסנל | 16 |
| 9 | אנגליה ג'רוד בואן | וסטהאם יונייטד | 16 |
| 9 | צרפת ז'אן-פיליפ מטטה | קריסטל פאלאס | 16 |
סטטיסטיקה > בישולים

| מיקום | שחקן | קבוצה | בישולים |
| --- | --- | --- | --- |
| 1 | אנגליה אולי ווטקינס | אסטון וילה | 13 |
| 2 | אנגליה קול פאלמר | צ'לסי | 11 |
| 3 | נורווגיה מרטין אודגור | ארסנל | 10 |
| 3 | גרמניה פסקל גרוס | ברייטון | 10 |
| 3 | ויילס ברנן ג'ונסון | טוטנהאם הוטספר | 10 |
| 3 | קוריאה הדרומית סון יונג-מין | טוטנהאם הוטספר | 10 |
| 3 | מצרים מוחמד סלאח | ליברפול | 10 |
| 3 | בלגיה קווין דה בראונה | מנצ'סטר סיטי | 10 |
| 3 | אנגליה קירן טריפייר | ניוקאסל יונייטד | 10 |
| 3 | אנגליה אנתוני גורדון | ניוקאסל יונייטד | 10 |
| 3 | אנגליה מורגן גיבס-וייט | נוטינגהאם פורסט | 10 |
סטטיסטיקה > שערים נקיים

| מיקום | שחקן | קבוצה | שערים נקיים |
| --- | --- | --- | --- |
| 1 | ספרד דויד ראיה | ארסנל | 16 |
| 2 | אנגליה ג'ורדן פיקפורד | אברטון | 13 |
| 3 | גרמניה ברנד לנו | פולהאם | 10 |
| 3 | ברזיל אדרסון | מנצ'סטר סיטי | 10 |
| 5 | קמרון אנדרה אוננה | מנצ'סטר יונייטד | 9 |
| 6 | ארגנטינה אמיליאנו מרטינס | אסטון וילה | 8 |
| 6 | ברזיל אליסון בקר | ליברפול | 8 |
| 8 | ברזיל נטו | בורנמות' | 7 |
| 8 | הולנד מארק פלקן | ברנטפורד | 7 |
| 8 | איטליה גוליילמו ויקאריו | טוטנהאם הוטספר | 7 |
פרסים > פרסים חודשיים

| חודש | מאמן החודש> מאמן | מאמן החודש> מועדון | שחקן החודש> שחקן | שחקן החודש> מועדון | שער החודש> שחקן | שער החודש> מועדון | הצלת החודש> שחקן | הצלת החודש> מועדון | מקור |
| --- | --- | --- | --- | --- | --- | --- | --- | --- | --- |
| אוגוסט | אוסטרליה אנג'ה פוסטקוגלו | טוטנהאם הוטספר | אנגליה ג'יימס מדיסון | טוטנהאם הוטספר | יפן קאורו מיטומה | ברייטון | ברזיל אליסון | ליברפול |  |
| ספטמבר | אוסטרליה אנג'ה פוסטקוגלו | טוטנהאם הוטספר | דרום קוריאה סון יונג-מין | טוטנהאם הוטספר | פורטוגל ברונו פרננדש | מנצ'סטר יונייטד | ספרד רוברט סאנצ'ס | צ'לסי |  |
| אוקטובר | אוסטרליה אנג'ה פוסטקוגלו | טוטנהאם הוטספר | מצרים מוחמד סלאח | ליברפול | איראן סאמאן קודוס | ברנטפורד | צרפת אלפונס אראולה | וסטהאם יונייטד |  |
| נובמבר | הולנד אריק טן האך | מנצ'סטר יונייטד | אנגליה הארי מגווייר | מנצ'סטר יונייטד | ארגנטינה אלחנדרו גרנאצ'ו | מנצ'סטר יונייטד | בלגיה תומאס קמינסקי | לוטון טאון |  |
| דצמבר | ספרד אונאי אמרי | אסטון וילה | אנגליה דומיניק סולאנקה | בורנמות' | ארגנטינה אלכסיס מק אליסטר | ליברפול | אנגליה וס פודרינגהאם | שפילד יונייטד |  |
| ינואר | גרמניה יורגן קלופ | ליברפול | פורטוגל דיוגו ז'וטה | ליברפול | נורווגיה אוסקר בוב | מנצ'סטר סיטי | אנגליה ג'ורדן פיקפורד | אברטון |  |
| פברואר | ספרד מיקל ארטטה | ארסנל | דנמרק רסמוס הוילון | מנצ'סטר יונייטד | אנגליה קובי מאינו | מנצ'סטר יונייטד | הולנד מארק פלקן | ברנטפורד |  |
| מרץ | ספרד אנדוני איראולה | בורנמות' | ברזיל רודריגו מוניז | פולהאם | אנגליה מרקוס רשפורד | מנצ'סטר יונייטד | בלגיה מאטס סלס | נוטינגהאם פורסט |  |
| אפריל | אנגליה שון דייץ' | אברטון | אנגליה קול פאלמר | צ'לסי | אנגליה קול פאלמר | צ'לסי | קמרון אנדרה אוננה | מנצ'סטר יונייטד |  |
פרסים > פרסים עונתיים

| פרס | זוכה | מועדון |
| --- | --- | --- |
| מאמן העונה  | ספרד ז'וזפ גוארדיולה | מנצ'סטר סיטי |
| שחקן העונה  | אנגליה פיל פודן | מנצ'סטר סיטי |
| השחקן הצעיר של העונה  | אנגליה קול פאלמר | צ'לסי |
| שער העונה  | ארגנטינה אלחנדרו גרנאצ'ו | מנצ'סטר יונייטד |
| הצלת העונה  | בלגיה תומאס קמינסקי | לוטון טאון |
| השחקן משנה המשחק של העונה  | אנגליה קול פאלמר | צ'לסי |
| השער העוצמתי של העונה  | צרפת מוסא דיאבי | אסטון וילה |
| שחקן העונה (התאחדות השחקנים)  | אנגליה פיל פודן | מנצ'סטר סיטי |
| השחקן הצעיר של העונה (התאחדות השחקנים)  | אנגליה קול פאלמר | צ'לסי |
| שחקן העונה (התאחדות העיתונאים)  | אנגליה פיל פודן | מנצ'סטר סיטי |
| נבחרת העונה  |
| --- | --- | --- | --- | --- |
שוער: ספרד דויד ראיה (ארסנל)
| הגנה | אנגליה קייל ווקר (מנצ'סטר סיטי) | צרפת ויליאם סאליבה (ארסנל) | ברזיל גביראל מגאלאיס (ארסנל) | הולנד וירג'יל ואן דייק (ליברפול) |
| קישור | נורווגיה מרטין אודגור (ארסנל) | אנגליה דקלן רייס (ארסנל) | אנגליה דקלן רייס (ארסנל) | ספרד רודרי (מנצ'סטר סיטי) |
| התקפה | אנגליה פיל פודן (מנצ'סטר סיטי) | נורווגיה ארלינג האלנד (מנצ'סטר סיטי) | נורווגיה ארלינג האלנד (מנצ'סטר סיטי) | אנגליה אולי ווטקינס (אסטון וילה) |
אהרן-יעקב גרינברג

אהרן-יעקב גרינברג (15 במרץ 1900 - 2 באפריל 1963) היה חבר הכנסת מטעם המפד"ל.
ביוגרפיה

גרינברג נולד בעיירה סוקולוב פודלסקי שבפולין, והיה תלמידו וחתנו של האדמו"ר מסוקולוב יצחק זליג מורגנשטרן. עד לעלייתו לארץ-ישראל ב-1934, ניהל גרינברג ישיבה בעיירת הולדתו. היה פעיל מנעוריו בתנועות "צעירי מזרחי" ו"החלוץ המזרחי", וחבר הוועד הפועל של הפועל המזרחי בישראל.
בשנת 1949 נבחר לכנסת הראשונה מטעם החזית הדתית המאוחדת, וכיהן בה כחבר ועדת הכנסת וועדת החוץ והביטחון. לאחר  הפסקה, נבחר מחדש ב-1955 וכיהן כחבר בכנסות השלישית, הרביעית והחמישית מטעם מפד"ל, ושימש סגן יושב ראש הכנסת עד למותו.
גרינברג כתב טור שבועי בעיתון "הצופה" (תחת הפסידונים י' הלוי), שבו ליקט פירושים ודרשות לפי סדר פרשות השבוע. טוריו לוקטו לאחר פטירתו לספר בן שישה כרכים בשם עיטורי תורה (הוצאת יבנה).
לקריאה נוספת

תורה ועבודה בחזון ובמעש, הוועד הפועל של הסתדרות הפועל המזרחי בארץ ישראל, תשמ"ה, עמוד 363
יחסי סוריה–סין

| יחסי סוריה–סין |
| --- | --- |
סוריה: הרפובליקה העממית של סין


סוריה: סין
שטח (בקילומטר רבוע)
187,437: 9,596,967.75
אוכלוסייה
25,065,658: 1,417,968,458
תמ"ג (במיליוני דולרים)
8,980: 17,794,782
תמ"ג לנפש (בדולרים)
358: 12,549
משטר
דיקטטורה, ורפובליקה נשיאותית: רפובליקה עממית, חד מפלגתית ומאואיסטית

יחסי הרפובליקה העממית של סין–סוריה הם יחסי החוץ בין סין לסוריה. הממשלה הלאומנית של סין הכירה בסוריה בשנת 1946. היחסים הדיפלומטיים בין שתי המדינות כוננו ב-1 באוגוסט 1956. לסין יש שגרירות בדמשק ולסוריה שגרירות בבייג'ינג.
יחסי סחר

לסין ולסוריה יש יחסי סחר משמעותיים. בשנת 2009, המסחר ההדדי בין שתי המדינות היה שווה קרוב ל-2.2 מיליארד דולר על פי נתוני קרן המטבע הבינלאומית, ונפח סחר דומה צפוי על ידי משרד הכלכלה הסורי לשנת 2010. המסחר, לעומת זאת, הוא כמעט לגמרי חד כיווני. הייצוא מסוריה לסין היווה פחות מאחוז אחד מסך היקף הסחר והסתכם ב-5.6 מיליון דולר, ואילו היצוא מסין לסוריה הסתכם ב-2.2 מיליארד דולר והפך את סין ליבואנית העיקרית של סוריה. סין מעורבת באופן פעיל בתעשיית הנפט בסוריה. תאגיד הנפט הלאומי של סין הוא שותף במיזם משותף עם חברת הנפט הלאומית של סוריה ורויאל דאטש של בחברת הנפט אל-פוראט, הקונסורציום העיקרי המייצר נפט במדינה. קונסורציום אל-פוראט מייצר כמאה אלף חביות ליום (bpd). סינופק היא חברת נפט סינית נוספת שהייתה פעילה מאוד במכרזי חיפושי הנפט האחרונים. בינואר 2022, סוריה הצטרפה ליוזמת החגורה והדרך של סין. בספטמבר 2023 הגיע אסד לביקור רשמי בסין, בין השאר, כדי לבקש סיוע כלכלי לשיקומה של סוריה.
זכויות האדם

ביוני 2020 הייתה סוריה אחת מ-53 מדינות שתמכו בחוק הביטחון הלאומי בהונג קונג באו"ם.
יחסים צבאיים

מוסלמים סינים לחמו נגד יפן במלחמת העולם השנייה. בשנת 1939 על מנת לזכות בתמיכה בסין במדינות מוסלמיות, ביקרו במצרים, בסוריה ובטורקיה הוי המוסלמי מה פוליאנג (馬 賦 良) והאיגור המוסלמי איסה יוסף אלפטקין. המנהיגים ההינדים טאגור וגנדי וג'ינה המוסלמית דנו שניהם במלחמה עם המשלחת הסינית המוסלמית בהנהגת מה פוליאנג, בעוד בטורקיה נפגש איסמט אינני עם המשלחת המוסלמית הסינית.
העיתונים בסוריה דיווחו על הפצצתם של מוסלמים סיניים על ידי מטוסי הקרב של היפנים. המשלחת סיירה באפגניסטן, איראן, עיראק, סוריה ולבנון. שר החוץ, ראש הממשלה ונשיא טורקיה נפגשו עם המשלחת המוסלמית הסינית לאחר שהגיעו דרך מצרים במאי 1939. גנדי וג'ינה נפגשו עם הוי מא פוליאנג ואיגור איסה אלפטקין כשהם מגנים את יפן.
מה פוליאנג, איסה אלפטקין, וואנג זנגשאן, שו וונבו ולין ז'ונגמינג נסעו כולם למצרים כדי להוקיע את יפן בידי המדינות הערביות והאסלאמיות.
בשנת 1969 הוביל הרמטכ"ל, מוסטפא טלאס, משלחת צבאית לבייג'ינג, והבטיח עסקאות נשק עם ממשלת סין. במהלך שנעשה בכוונה כנגד ברית המועצות שניסתה להישאר מחוץ לסכסוך הירושה שהתרחש אז בסוריה, מוסטפא טלאס הרשה לעצמו להצטלם כשהוא מנופף בספרו האדום הקטן של מאו דזה-דונג, חודשיים בלבד לאחר עימותים עקובים מדם בין צבאות סין לסובייטים על נהר אוסורי. כתוצאה מכך, ברית המועצות הסכימה אז לסגת ולמכור נשק לסוריה.
בשנת 1989, לוב הסכימה לממן את רכישת טילי M-9 לסוריה. מכירת הטילים לסוריה בוטלה בלחץ ארצות הברית בשנת 1991.
בשנת 1991 מכרה סין כור נייטרונים מיניאטורי בשם SRR-1 לסוריה. בשנת 2015 סוריה הצהירה על נכונותה להחזיר את האורניום לסין בעקבות פירוק הנשק הכימי שלה.
בשנים 1993 ו-1996 דווח כי סין מסייעת לתוכניות טילים בליסטיים סוריים.
ב-19 באוקטובר 1999 נפגש שר ההגנה של סין, הגנרל צ'י האוטיאן, עם שר ההגנה הסורי מוסטפא טלאס בדמשק, סוריה, כדי לדון בהרחבת הקשרים הצבאיים בין סוריה לסין.
באוגוסט 2016 גואן יופי, מנהל המשרד לשיתוף פעולה צבאי בינלאומי של הוועדה הצבאית המרכזית בסין, הצהיר כי: "הצבאות הסיני והסורי מנהלים באופן מסורתי מערכת יחסים ידידותית, והצבא הסיני מוכן להמשיך ולחזק את חילופי הדברים ואת שיתוף הפעולה עם צבא סוריה". סין תמכה בממשלת סוריה במהלך מלחמת האזרחים בסוריה.
בספטמבר 2023, נשיא סוריה בשאר אל-אסד ורעייתו אסמא ביקרו בסין. במהלך הביקור, ביקר אסד את נשיא סין, שי ג'ינפינג בעיר האנגג'ואו, שקרא להסרת העיצומים הבין-לאומיים מעל סוריה.
ראו גם

יחסי החוץ של סין
יחסי סוריה–רוסיה
אוהל יזכור

| --- | --- |

 מידע כללי
 סוג:  אתר הנצחה, פסל 
 כתובת:  יד ושם 
 מיקום:  יד ושם 
 מדינה:  ישראל 
 הקמה ובנייה
 תקופת הבנייה:  ?–1957
 תאריך פתיחה רשמי:  1957 
 יוצר:  אריה אלחנני 
 אדריכל:  אריה אלחנני, אריה שרון, בנימין אידלסון 
 
 קואורדינטות:  31°46′26″N 35°10′30″E﻿ / ﻿31.773911°N 35.174918°E﻿ / 31.773911; 35.174918
  (למפת ירושלים מוגדלת) אוהל יזכור(למפת ירושלים רגילה) אוהל יזכור(למפת הרי ירושלים רגילה) אוהל יזכור(למפת הרי ירושלים מוגדלת) אוהל יזכור
 
אוהל יזכור הוא מבנה ההתכנסות המרכזי ואולם הטקסים של רשות הזיכרון ואתר ההנצחה יד ושם בירושלים. במבנה שנחנך ב-1961 מתקיימים טקסי הזיכרון הממלכתיים לזכרם של הנספים בשואה, ובו נוהגים לבקר אורחים רשמיים של מדינת ישראל המניחים זרי פרחים לזכר הקורבנות.
הקמת המבנה

מבנה אוהל יזכור תוכנן על ידי האדריכלים אריה אלחנני, אריה שרון ובנימין אידלסון בהשראת מבנה אתר ההנצחה לטבח בפוסה ארדיאטינה. המבנה נבנה בשנת 1957 במטרה לשמש אולם טקסים לאתר ההנצחה.